Særavtale om økonomiske vilkår ved endret tjenestestedDigitaliserings- og forvaltningsdepartementet (daværende Kommunal- og distriktsdepartementet) og hovedsammenslutningene ble i møte 7. desember 2022 enige om særavtale om økonomiske vilkår ved endret tjenestested.I møte 28. november 2024 ble partene enige om nye satser gjeldende fra 1. januar 2025.Særavtalen, med departementets kommentarer i fotnoter, er som følger:§ 1 Virkeområde og omfangSæravtalen gjelder tidsbegrensede økonomiske vilkår i Norge​ Norge omfatter også Svalbard, herunder Bjørnøya og Hopen, Jan Mayen samt biland og krav i Antarktis. ved:endring av tjenestested på grunn av tjenesteoppdrag, hospitering/mobilitetsordning eller pålagt etter- og videreutdanning,tjenestereise/-oppdrag utover 28 dager​ For de første 28 dagene utbetales utgifter til kost og overnatting etter «Særavtale om dekning av utgifter til reise og kost innenlands» § 1 nr. 2. Dersom arbeidstakeren har et avbrudd, f.eks. fravær i forbindelse med langhelg, ferie, avspaseringer, delt oppdragssted/tjenestested og fortsetter med samme utgifter til hybel og tilsvarende, skal det ikke regnes som nye 28 dager med krav om utbetaling etter «Særavtale om dekning av utgifter til reise og kost innenlands». I noen tilfeller der oppholdet forlenges på grunn av uforutsette hendelser, kan særavtale om dekning av utgifter til reise og kost innenlands fortsatt benyttes. I slike tilfeller skal tillatelse innhentes fra arbeidsgiver/oppdragsgiver på samme oppdragssted Dersom arbeidstaker – etter sluttført oppdrag – pålegges tjenesteoppdrag tilbake til samme tjenestested, skal det normalt gå minst 1 år for at det skal anses som skifte av tjenestested på nytt. Har det gått kortere tid, anses dette som fortsettelse av tidligere tjeneste.,​endret tjenestested som følge av at hele eller deler av virksomheten flytter geografisk i forbindelse med omstilling Ved flytting av virksomhet kan det gis ytelser etter § 5. Se for øvrig særavtale om virkemidler til bruk ved omstilling i staten..​Avtalen gjelder arbeidstakere med avtalt tjenestested/-distrikt.Unntatt er:arbeidstakere som har stillinger hvor tjenestegjøring på forskjellige tjenestesteder inngår som et ledd i utdannelsen Eksempler på slike stillinger er blant annet praksis for studenter ved Tolletatens kompetansesenter.,​reservepersonell som har ambulerende tjeneste Reservepersonell er personell som står til disposisjon og kalles inn til arbeid til forskjellige arbeidssteder.,​stillinger hvor tjeneste ved ulike tjenestesteder inngår som en del av den ordinære tjenesten.Digitaliserings- og forvaltningsdepartementet (DFD), eller den DFD gir fullmakt, kan fastsette andre bestemmelser/annen godtgjørelse enn de som fremgår av denne særavtale. Ved endring av bestemmelser/godtgjørelser, skal dette skje i samråd med hovedsammenslutningene.§ 2 DefinisjonerMed tjenesteoppdrag menes reiser/oppdrag som pålegges av arbeidsgiver, og som medfører skifte av tjenestested.Med hospitering/mobilitetsordning menes midlertidig tjeneste i opplærings-/kompetanse-/utviklingssammenheng.§ 3 Skifte av tjenestested og bopelDersom arbeidstaker beordres/pålegges tjeneste på nytt tjenestested/-distrikt og virksomheten sørger for kost og overnatting, skal arbeidstaker benytte dette.Dersom virksomheten kun sørger for overnatting, utbetales sannsynliggjorte​ Det er ikke krav om at merutgifter skal dokumenteres ved kvittering. utgifter til kost med inntil kr 264,– pr. dag, forutsatt at arbeidstaker må føre to husholdninger​ Med to husholdninger menes at arbeidstakeren har bosted i registrert hjemkommune og pendlerbolig, og av den grunn vil ha merutgifter. Det kan gjøres unntak for kravet om to husholdninger der virksomheter under omstilling skal flytte geografisk og det er nødvendig å gi ytelser etter denne særavtalen for å få ansatte til å flytte med i en overgangsperiode. Denne perioden kan ikke strekke seg lengre enn to år. etter ankomsten til det nye tjenestestedet.Dersom virksomheten ikke sørger for overnatting og kost, og arbeidstaker må føre to husholdninger etter ankomsten til det nye tjenestestedet, gis følgende godtgjørelse:I de første 28 dagene dekkes utgifter til kost og overnatting etter Særavtale om dekning av utgifter til reise og kost innenlands.Fra den 29. dagen og inntil to år dekkes:Sannsynliggjorte utgifter til kost med inntil kr 264,– pr. dag,Dokumenterte merutgifter til husleie med inntil kr 12 422,– pr. måned. Medfører oppholdet særlige store utgifter (hotellopphold o.l.), kan virksomheten dekke dokumenterte utgifter til kost og overnatting.Virksomheten dekker minimum en hjemreise hvert kvartal Virksomheten og den enkelte arbeidstaker kan inngå individuell avtale om hyppigere hjemreiser ut fra en konkret behov/vurdering. Reisen skal i utgangspunktet foretas i løpet av den avtalte perioden, og kan ikke spares opp til senere. Ubenyttede reiser bortfaller..​§ 4 Skifte av tjenestested uten skifte av bopelVirksomheten kan fastsette at arbeidstaker som beordres/pålegges tjeneste på nytt tjenestested /-distrikt og som blir boende på hjemstedet, i en overgangsperiode på inntil to år, kan få dekket:Sannsynliggjorte utgifter til reise mellom hjemsted og tjenestested med inntil kr 3 700,– pr. måned Dekning av reiseutgifter gjelder fra det tidspunkt arbeidstaker fysisk starter på nytt arbeidssted..​Sannsynliggjorte utgifter til kost med inntil kr 264,– pr. arbeidsdag, forutsatt at arbeidstid og reisetid til sammen utgjør minst 10 timer.§ 5 Skifte av tjenestested etter søknadArbeidstaker som etter søknad flytter til nytt tjenestested, kan gis godtgjørelser etter denne særavtalen dersom vilkårene i denne avtalen er oppfylt, og det ellers er særlig grunn til å likestille forholdet med beordret /pålagt tjenesteoppdrag.Dersom vilkårene ikke er tilstede, kan arbeidstakeren etter flytting fra sitt tidligere tjenestested få utbetalt et kompensasjonstillegg​ Dersom arbeidstakeren ikke kan ta med hele familien til nytt tjenestested, f.eks. på grunn av barns skolegang, ektefelles/samboers arbeidsforhold, utbetales et kompensasjonstillegg fram til det tidspunkt hvor familien har flyttet, dog ikke utover to år. på kr 95,– pr. dag i inntil to år for føring av to husholdninger.Arbeidstaker som på grunn av særlige forhold må bli boende på sitt hjemsted, kan i inntil to år få dekket reiseutgiftene mellom hjemsted og tjenestested Utgangspunkt for beregning er hurtigste og billigste reisemåte. Ved bruk av egen bil, beregnes kostnadene som for rutegående transportmiddel..​§ 6 Fravær fra nytt tjenestestedArbeidstakeren opprettholder godtgjørelser som dekker løpende utgifter til husleie ved midlertidig fravær slik som ferie, sykdom, hjemreise mv.Dekning av utgifter til kost eller kompensasjonstillegg bortfaller dersom det utbetales godtgjørelser etter «Særavtale om dekning av utgifter til reise og kost innenlands», eller tilsvarende bestemmelser.§ 7 UtbetalingArbeidstakeren skal sende regning til arbeidsgiveren snarest og senest innen en måned etter utløpet av den måneden godtgjørelsene/utgiftene gjelder for, hvis ikke annet er bestemt.§ 8 ReguleringsbestemmelserSatsene forhandles årlig med virkning fra 1. januar påfølgende år.§ 9 AvtaleperiodeAvtalen gjelder med virkning fra 1. januar 2023 til og med 31. desember 2025.

Særavtale om økonomiske vilkår ved endret tjenestested

Digitaliserings- og forvaltningsdepartementet (daværende Kommunal- og distriktsdepartementet) og hovedsammenslutningene ble i møte 7. desember 2022 enige om særavtale om økonomiske vilkår ved endret tjenestested.

I møte 28. november 2024 ble partene enige om nye satser gjeldende fra 1. januar 2025.

Særavtalen, med departementets kommentarer i fotnoter, er som følger:

§ 1 Virkeområde og omfang

Særavtalen gjelder tidsbegrensede økonomiske vilkår i Norge​[1] ved:

endring av tjenestested på grunn av tjenesteoppdrag, hospitering/mobilitetsordning eller pålagt etter- og videreutdanning,

tjenestereise/-oppdrag utover 28 dager​[2] på samme oppdragssted[3] ,​

endret tjenestested som følge av at hele eller deler av virksomheten flytter geografisk i forbindelse med omstilling[4] .​

Avtalen gjelder arbeidstakere med avtalt tjenestested/-distrikt.
Unntatt er:

arbeidstakere som har stillinger hvor tjenestegjøring på forskjellige tjenestesteder inngår som et ledd i utdannelsen[5] ,​

reservepersonell som har ambulerende tjeneste[6] ,​

stillinger hvor tjeneste ved ulike tjenestesteder inngår som en del av den ordinære tjenesten.

Digitaliserings- og forvaltningsdepartementet (DFD), eller den DFD gir fullmakt, kan fastsette andre bestemmelser/annen godtgjørelse enn de som fremgår av denne særavtale. Ved endring av bestemmelser/godtgjørelser, skal dette skje i samråd med hovedsammenslutningene.

§ 2 Definisjoner

Med tjenesteoppdrag menes reiser/oppdrag som pålegges av arbeidsgiver, og som medfører skifte av tjenestested.

Med hospitering/mobilitetsordning menes midlertidig tjeneste i opplærings-/kompetanse-/utviklingssammenheng.

§ 3 Skifte av tjenestested og bopel

Dersom arbeidstaker beordres/pålegges tjeneste på nytt tjenestested/-distrikt og virksomheten sørger for kost og overnatting, skal arbeidstaker benytte dette.

Dersom virksomheten kun sørger for overnatting, utbetales sannsynliggjorte​[7] utgifter til kost med inntil kr 264,– pr. dag, forutsatt at arbeidstaker må føre to husholdninger​[8] etter ankomsten til det nye tjenestestedet.

Dersom virksomheten ikke sørger for overnatting og kost, og arbeidstaker må føre to husholdninger etter ankomsten til det nye tjenestestedet, gis følgende godtgjørelse:

I de første 28 dagene dekkes utgifter til kost og overnatting etter Særavtale om dekning av utgifter til reise og kost innenlands.

Fra den 29. dagen og inntil to år dekkes:

Sannsynliggjorte utgifter til kost med inntil kr 264,– pr. dag,

Dokumenterte merutgifter til husleie med inntil kr 12 422,– pr. måned.

Medfører oppholdet særlige store utgifter (hotellopphold o.l.), kan virksomheten dekke dokumenterte utgifter til kost og overnatting.

Virksomheten dekker minimum en hjemreise hvert kvartal[9] .​

§ 4 Skifte av tjenestested uten skifte av bopel

Virksomheten kan fastsette at arbeidstaker som beordres/pålegges tjeneste på nytt tjenestested /-distrikt og som blir boende på hjemstedet, i en overgangsperiode på inntil to år, kan få dekket:

Sannsynliggjorte utgifter til reise mellom hjemsted og tjenestested med inntil kr 3 700,– pr. måned[10] .​

Sannsynliggjorte utgifter til kost med inntil kr 264,– pr. arbeidsdag, forutsatt at arbeidstid og reisetid til sammen utgjør minst 10 timer.

§ 5 Skifte av tjenestested etter søknad

Arbeidstaker som etter søknad flytter til nytt tjenestested, kan gis godtgjørelser etter denne særavtalen dersom vilkårene i denne avtalen er oppfylt, og det ellers er særlig grunn til å likestille forholdet med beordret /pålagt tjenesteoppdrag.

Dersom vilkårene ikke er tilstede, kan arbeidstakeren etter flytting fra sitt tidligere tjenestested få utbetalt et kompensasjonstillegg​[11] på kr 95,– pr. dag i inntil to år for føring av to husholdninger.

Arbeidstaker som på grunn av særlige forhold må bli boende på sitt hjemsted, kan i inntil to år få dekket reiseutgiftene mellom hjemsted og tjenestested[12] .​

§ 6 Fravær fra nytt tjenestested

Arbeidstakeren opprettholder godtgjørelser som dekker løpende utgifter til husleie ved midlertidig fravær slik som ferie, sykdom, hjemreise mv.

Dekning av utgifter til kost eller kompensasjonstillegg bortfaller dersom det utbetales godtgjørelser etter «Særavtale om dekning av utgifter til reise og kost innenlands», eller tilsvarende bestemmelser.

§ 7 Utbetaling

Arbeidstakeren skal sende regning til arbeidsgiveren snarest og senest innen en måned etter utløpet av den måneden godtgjørelsene/utgiftene gjelder for, hvis ikke annet er bestemt.

§ 8 Reguleringsbestemmelser

Satsene forhandles årlig med virkning fra 1. januar påfølgende år.

§ 9 Avtaleperiode

Avtalen gjelder med virkning fra 1. januar 2023 til og med 31. desember 2025.

Fotnoter

1)
Norge omfatter også Svalbard, herunder Bjørnøya og Hopen, Jan Mayen samt biland og krav i Antarktis.

2)
For de første 28 dagene utbetales utgifter til kost og overnatting etter «Særavtale om dekning av utgifter til reise og kost innenlands» § 1 nr. 2. Dersom arbeidstakeren har et avbrudd, f.eks. fravær i forbindelse med langhelg, ferie, avspaseringer, delt oppdragssted/tjenestested og fortsetter med samme utgifter til hybel og tilsvarende, skal det ikke regnes som nye 28 dager med krav om utbetaling etter «Særavtale om dekning av utgifter til reise og kost innenlands». I noen tilfeller der oppholdet forlenges på grunn av uforutsette hendelser, kan særavtale om dekning av utgifter til reise og kost innenlands fortsatt benyttes. I slike tilfeller skal tillatelse innhentes fra arbeidsgiver/oppdragsgiver

3)
Dersom arbeidstaker – etter sluttført oppdrag – pålegges tjenesteoppdrag tilbake til samme tjenestested, skal det normalt gå minst 1 år for at det skal anses som skifte av tjenestested på nytt. Har det gått kortere tid, anses dette som fortsettelse av tidligere tjeneste.

4)
Ved flytting av virksomhet kan det gis ytelser etter § 5. Se for øvrig særavtale om virkemidler til bruk ved omstilling i staten.

5)
Eksempler på slike stillinger er blant annet praksis for studenter ved Tolletatens kompetansesenter.

6)
Reservepersonell er personell som står til disposisjon og kalles inn til arbeid til forskjellige arbeidssteder.

7)
Det er ikke krav om at merutgifter skal dokumenteres ved kvittering.

8)
Med to husholdninger menes at arbeidstakeren har bosted i registrert hjemkommune og pendlerbolig, og av den grunn vil ha merutgifter. Det kan gjøres unntak for kravet om to husholdninger der virksomheter under omstilling skal flytte geografisk og det er nødvendig å gi ytelser etter denne særavtalen for å få ansatte til å flytte med i en overgangsperiode. Denne perioden kan ikke strekke seg lengre enn to år.

9)
Virksomheten og den enkelte arbeidstaker kan inngå individuell avtale om hyppigere hjemreiser ut fra en konkret behov/vurdering. Reisen skal i utgangspunktet foretas i løpet av den avtalte perioden, og kan ikke spares opp til senere. Ubenyttede reiser bortfaller.

10)
Dekning av reiseutgifter gjelder fra det tidspunkt arbeidstaker fysisk starter på nytt arbeidssted.

11)
Dersom arbeidstakeren ikke kan ta med hele familien til nytt tjenestested, f.eks. på grunn av barns skolegang, ektefelles/samboers arbeidsforhold, utbetales et kompensasjonstillegg fram til det tidspunkt hvor familien har flyttet, dog ikke utover to år.

12)
Utgangspunkt for beregning er hurtigste og billigste reisemåte. Ved bruk av egen bil, beregnes kostnadene som for rutegående transportmiddel.